## 11. évfolyam

Óraszám: 34 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Zeneművek – Énekes anyag | 5 |
| 2. Zeneművek – Zenehallgatási anyag | 9 |
| 3. Komplex készségfejlesztés | 3 |
| 4. Kifejezés, képzőművészet - Érzelmek, hangulatok kifejezése | 3 |
| 5. Kifejezés, képzőművészet - A művészi közlés, mű és jelentése | 2 |
| 6. Kifejezés, képzőművészet - korszakok, stílusok | 12 |
| *Összes óraszám:* | *34* |

*1. Zeneművek – Énekes anyag*

Óraszám: 5 óra

Tanulási eredmények

* Megismer a Népdalaink világa témakörből 8-10 dalt, azok éneklési módját
* Rendszerezi, használja, összegzi eddigi tudását
* Válogatás a tankönyv anyagából és más népzenei anyagokból: Gyöngyösi bordalok (népdalcsokor), Este későn ragyognak a csillagok, Hej, búra, búra, Katonadalok
* Megismer a Műzenei szemelvények és más népek dalai témakörből 3-6 dalt: Válogatás a tankönyv szemelvényeiből: L. van Beethoven: Örömóda eredeti nyelven, J.Haydn: Szerenád, W.A.Mozart: Figaro házassága - Figaro cavatinája, Most pedig vége a szép időknek, Gershwin: Porgy és Bess - Porgy dala, Tolcsvay-Petőfi: Nemzeti dal
* Ballagási dalok
* A megismert dalokat csoportban, kottaképről és emlékezetből szöveggel, a dalok karakteréhez, hangulatához igazítva, helyes tempóban énekli
* Felismeri, értelmezi a dalokhoz tartozó fogalmakat, népi kifejezéseket

Fejlesztési feladatok és ismeretek

* 11. osztályban 10-15 dal megismerése
* Hallás utáni daltanulással elsajátított magyar népdalok és felismerő kottaolvasással elsajátított műzenei szemelvények éneklése
* Előadói készségük fejlesztése, a tiszta intonáció, a kifejező átélt éneklés fejlesztése
* A hangszerkísérethez és az éneklő közösséghez való alkalmazkodási képesség fejlesztése
* A dalokban megjelenített élethelyzetek, érzelmi állapotok megértése, felismerése
* Különböző korszakok – különböző előadói stílusok a műzenében

Fogalmak: Minden korábban szereplő fogalom.

Javasolt tevékenységek

* A zenei nevelés elsődleges tevékenységi formája az éneklés
* A kreativitás támogatása az éneklésnél, táncolásnál
* Éneklés az iskolai kórusban
* Részvétel az ünnepekhez kapcsolódó előadásokban, projektekben
* Részvétel a Zenei Világnap alkalmából rendezett iskolai programokban
* A Fejlesztési feladatok és Készségek elnevezésű részben javasoltak alkalmazása

*2. Zeneművek – Zenehallgatási anyag*

Óraszám: 9 óra

* Megismerkedik a tanterv zenehallgatási anyagában meghatározott zeneművekkel, zeneszerzőkkel, zenetörténeti háttérrel.
* A zeneművekhez kapcsolódóan megismerkedik a népi hangszerekkel és a klasszikus zenekar hangszercsaládjaival, a kórusszólamokkal, a műfajokkal, fogalmakkal, ezeket felismeri, megnevezi.
* Zenehallgatási anyag - 9. o.
  + Szerelem, barátság: W.A.Mozart: Requiem, W.A.Mozart: Szöktetés a szerájból, W.A.Mozart: Figaro házassága - Figaro cavatinája, Most pedig vége a szép időknek, J. Haydn: Szerenád, Gershwin: Porgy és Bess - Porgy dala
  + Zeneművek és a történelem: Erkel Ferenc: Hunyadi László - Meghalt a cselszövő, Palotás
  + Zeneművek és az irodalom: Tolcsvay-Petőfi: Nemzeti dal
  + Életképek: J. S Bach.: h-moll szvit – részletek
  + Szemelvények a magyar zenetörténetből, a könnyűzene klasszikusaiból: Bartók Béla: Concerto – II. tétel, Párok játéka, Allegro barbaro, Kodály Zoltán: Psalmus Hungaricus- részletek, Presser-Zorán: Apám hitte

Fejlesztési feladatok és ismeretek

* A zeneművek gondolati tartalmát kifejező eszközök felismerésére, átélésére és értelmezésére alkalmas képességek kialakítása
* Hosszabb, összetettebb koncentrációt igénylő zenei anyag befogadásának képessége
* Összefüggés felfedezése a zenei stíluskorszakok és a történelmi események, irodalmi alkotások között
* A zeneművekről történő önálló véleményalkotás képességének kialakítása
* A zeneszerzők helye a különböző zenetörténeti korokban
* Az adott zenemű történelmi, irodalmi és kultúrtörténeti vonatkozásainak megismerése

Fogalmak: Mikrokozmosz, Kodály-módszer, szvit, vokális műfajok, opera, dzsessz opera

Javasolt tevékenységek

* Részvétel hangversenyeken, amennyiben lehetséges
* Élménybeszámoló készítése a hallott hangversenyek kapcsán
* Zeneművek zenetörténeti rendszerezése
* Az AMADEUS c. film megtekintése
* Kiselőadás készítése különböző hangszerekről, zenei műfajokról, zeneszerzőkről, zeneművészekről
* Kiselőadás készítése a népzenei gyűjtések történetéről
* Kiselőadás a hangszerekről (megszólaltatási módjuk, felépítésük, képek, videók, animációk, applikációk felhasználásával
* Az elektronikus média által nyújtott lehetőségek tanári irányítású használata

*3. Komplex készségfejlesztés*

Óraszám: 3 óra

Tanulási eredmények

* A korábban tanult ritmikai, dallami ismeretek frissítése, elmélyítése, tudását tudja alkalmazni
* Az augmentáció és diminúció használatának megismerése, önálló alkalmazása
* A törzshangok és a módosított hangok szerepének elmélyítése
* A zenetörténet jellegzetes műfajainak ismerete

Fejlesztési feladatok és ismeretek

* Részvétel közös kreatív zenélési formákban, a zeneművek befogadásának előkészítéséhez
* A többszólamú éneklés fokozatos bevezetésével a többirányú figyelem, a hallás, az intonációs készség fejlődése
* Gyakorlat szerzése a felismerő kottaolvasásban
* A zenei formaérzék fejlesztése

Fogalmak: Augmentáció, diminúció

Javasolt tevékenységek

* Az improvizáció és a kreativitás támogatása a tanult ritmikai és dallami elemek felhasználásával
* Ritmikai játékok
* A Fejlesztési feladatok, Készségek elnevezésű részben megfogalmazottak alkalmazása a hangközök és egyszerű harmóniák megfigyelésének és meghallásának gyakorlására.

*4. Kifejezés, képzőművészet - Érzelmek, hangulatok kifejezése*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* alkotó és befogadó tevékenységei során érti és komplex módon használja a vizuális nyelv eszközeit;
* a vizuális megjelenések mintáinak önálló megfigyelése és felismerése által konstrukciókat alkot, e megfigyelések szempontjainak összekapcsolásával definiál és következtet, mindezt társaival együttműködve alkotótevékenységébe is beilleszti;
* adott feladatmegoldás érdekében meglévő vizuális ismeretei között megfelelően szelektál, a további szakszerű információszerzés érdekében adekvátan keres;
* az alkotótevékenység során szerzett tapasztalatait önálló feladatmegoldás során beépíti, és az eredményes feladatmegoldás érdekében szükség szerint továbbfejleszti;
* alkotó feladatmegoldásai során az elraktározott, illetve a folyamatosan újraalkotott belső képeit, képzeteit szabadon párosítja a felkínált tartalmi elemek és látványok újrafogalmazásakor, amelyet indokolni is tud;
* a vizuális megjelenések elemzése és értelmezése során a befogadó és az alkotó szerepkört egyaránt megismerve reflexióit szemléletesen és szakszerűen fogalmazza meg szövegesen és képi megjelenítéssel is;
* a művészi hatás megértése és magyarázata érdekében összehasonlít és következtetéseket fogalmaz meg a különböző művészeti ágak kifejezési formáival kapcsolatban;
* adott és választott vizuális művészeti témában önállóan gyűjtött képi és szöveges információk felhasználásával részletesebb helyzetfeltáró, elemző, összehasonlító, projektmunkát végez;
* érti és megkülönbözteti a klasszikus és a modern művészet kultúrtörténeti összetevőit, közlésformáinak azonosságait és különbségeit;
* adott feladatnak megfelelően alkalmazza az analóg és a digitális prezentációs technikákat, illetve az ezekhez kapcsolható álló- és mozgóképi lehetőségeket.

Fejlesztési feladatok és ismeretek

* Látvány megjelenítése egyénileg választott kifejezési szándék (pl. feszültség, figyelemfelhívás, nyugalom) érdekében, a vizuális kifejezés eszközeinek tudatos alkalmazásával (pl. nézőpont, kompozíció, színhasználat, felületkialakítás).
* Szöveges és képi elemek képi kompozícióba rendezése (pl. egymás erősítésével) adott vagy tudatosan választott kifejezési szándék érdekében képzőművészeti példák (pl. dadaizmus, kortárs alkotók) alapján.
* Mű és környezetének elemző vizsgálata több szempont szerint, konkrét művészeti példák alapján (pl. oltárkép, köztéri szobor, installáció, land-art, street art munka).

Fogalmak: Nonfiguratív megjelenítés, vizuális átírás, redukció, absztrakció, kiemelés, kontraszt, kompozíció, parafrázis, komplementer, vizuális narratív hatás, illusztratív hatás, installáció, enviroment/környezetművészet, fényművészet.

Javasolt tevékenységek

* Személyes gondolatok, érzelmek vizuális megjelenítése a vizuális kifejezés alapvető eszközeinek segítségével, saját kifejezési szándék érdekében is.
* Egyéni asszociációkra támaszkodó átírás, fokozás.
* Hagyományos és korszerű vizuális technikák alkalmazása.
* Önálló vélemény megfogalmazása saját és mások munkáiról.

*5. Kifejezés, képzőművészet - A művészi közlés, mű és jelentése*

Óraszám: 2 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* a látható világ vizuális összefüggéseinek megfigyeléseit ok-okozati viszonyoknak megfelelően rendszerezi;
* alkotó és befogadó tevékenységei során érti és komplex módon használja a vizuális nyelv eszközeit;
* az alkotótevékenység során szerzett tapasztalatait önálló feladatmegoldás során beépíti, és az eredményes feladatmegoldás érdekében szükség szerint továbbfejleszti;
* alkotó feladatmegoldásai során az elraktározott, illetve a folyamatosan újraalkotott belső képeit, képzeteit szabadon párosítja a felkínált tartalmi elemek és látványok újrafogalmazásakor, amelyet indokolni is tud;
* a vizuális megjelenések elemzése és értelmezése során a befogadó és az alkotó szerepkört egyaránt megismerve reflexióit szemléletesen és szakszerűen fogalmazza meg szövegesen és képi megjelenítéssel is

Fejlesztési feladatok és ismeretek

* A mozgóképi kifejezés eszközeinek (montázs, kameramozgás, képkivágás, nézőpont, világítás, hang és kép kapcsolata) elemzése képzőművészeti példák (pl. videoinstalláció) alapján.
* Vizuális művészeti élmények közvetlen, személyes megtapasztalása (pl. múzeum-, kiállítás-látogatás), az élmények, tapasztalatok szöveges megfogalmazása.

Fogalmak: Portfólió, mozgóképi kifejezőeszköz, video-installáció, múzeum, állandó és időszaki kiállítás.

Javasolt tevékenységek

* Esztétikai minőségek megalapozott értékelése.
* Vizuális esztétikai jellegű értékítéletek megfogalmazása elemzésekben, illetve érvényre juttatása az alkotó feladatokban.
* Eltérő kultúrák legfontosabb vizuális jellemzőinek összehasonlítása.
* A technikai képalkotás – fotográfia, mozgókép – műtípusainak, kifejezőeszközeinek ismerete, elemzése és képzőművészeti kapcsolódásainak megértése.
* Elemzési szempontok megfelelő érvényesítése.

*6. Kifejezés, képzőművészet - korszakok, stílusok*

Óraszám: 12 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* alkotó és befogadó tevékenységei során érti és komplex módon használja a vizuális nyelv eszközeit;
* a vizuális megjelenések mintáinak önálló megfigyelése és felismerése által konstrukciókat alkot, e megfigyelések szempontjainak összekapcsolásával definiál és következtet, mindezt társaival együttműködve alkotótevékenységébe is beilleszti;
* adott feladatmegoldás érdekében meglévő vizuális ismeretei között megfelelően szelektál, a további szakszerű információszerzés érdekében adekvátan keres;
* az alkotótevékenység során szerzett tapasztalatait önálló feladatmegoldás során beépíti, és az eredményes feladatmegoldás érdekében szükség szerint továbbfejleszti;
* alkotó feladatmegoldásai során az elraktározott, illetve a folyamatosan újraalkotott belső képeit, képzeteit szabadon párosítja a felkínált tartalmi elemek és látványok újrafogalmazásakor, amelyet indokolni is tud;
* a vizuális megjelenések elemzése és értelmezése során a befogadó és az alkotó szerepkört egyaránt megismerve reflexióit szemléletesen és szakszerűen fogalmazza meg szövegesen és képi megjelenítéssel is;
* a művészi hatás megértése és magyarázata érdekében összehasonlít és következtetéseket fogalmaz meg a különböző művészeti ágak kifejezési formáival kapcsolatban;
* adott és választott vizuális művészeti témában önállóan gyűjtött képi és szöveges információk felhasználásával részletesebb helyzetfeltáró, elemző, összehasonlító, projektmunkát végez;
* érti és megkülönbözteti a klasszikus és a modern művészet kultúrtörténeti összetevőit, közlésformáinak azonosságait és különbségeit;
* adott feladatnak megfelelően alkalmazza az analóg és a digitális prezentációs technikákat, illetve az ezekhez kapcsolható álló- és mozgóképi lehetőségeket.

Fejlesztési feladatok és ismeretek

* Művészettörténeti korszakok (pl. ókor, korakeresztény, romanika és gótika, reneszánsz és barokk, klasszicizmus és romantika) műfajokra lebontott részletes összegzése, a legfontosabb stílust meghatározó jegyek pontos megkülönböztetésével.
* A művészetben használt legfontosabb alkotói technikák (pl. egyedi és sokszorosított grafika, olaj vagy vizes alapú festmény) felismerése, a művészi kifejezésben betöltött szerepének elemzése.

Fogalmak: Korszak, korstílus, stílusirányzat, képzőművészeti műfaj, műtípus, magasnyomás, mélynyomás, síknyomás, egyéni stílus

Javasolt tevékenységek

* Vizuális esztétikai jellegű értékítéletek megfogalmazása elemzésekben, illetve érvényre juttatása az alkotó feladatokban.
* A technikai képalkotás lehetőségeinek elemzése és képzőművészeti kapcsolódásainak megértése.
* Elemzési szempontok megfelelő érvényesítése.